۱۴ یاشیندا باخ، مکتب یوْلداشی جوْرج اِردمان ایله بیرگه قوْتسال روْمان ایمپیراتورلوغونون ان بؤیۆک شهرلریندن بیری اوْلان هامبورق شهرینین یاخینلیغیندا اوْلان لونِبورق شهرجیگینده یئرلَشن قوتسال میخاییل مکتبینده ائییتیم (تحصیل) آلماق ایمکانی الده ائتمیشدیر. اوْرادا کئچیردیگی ایکی ایل، باخu200cین یاشاییشیندا و موسیقی یارادیجیلیغیندا دؤنۆش نؤقطهu200cu200cسی روْلونو اویناییر و بستهu200cکارا اوروپا موسیقیسی گلهu200cنکu200cلری (سۆنّتu200cلری) ایله داها یاخیندان تانیش اوْلماق ایمکانی وئریر. کاپِللا کوْروندا ایفا ائتمکله یاناشی، مکتبده اوْرقu200cدا ایفا ائدیر. بو مکتبده اوْخودوغو ایللرده، فرانسه، ایتالیا و لاتین دیللری، ائلهu200cجه ده دین، تاریخ، جوغرافی، فیزیکu200cده آیرینتیلی (مۆفصّل) تحصیل آلیر. اوْ همیu200c ده آلمانین قوزئی ایالتلریندن دیپلوْماسی، دؤولتچیلیک و حَرب ساحهu200cu200cلری اۆزره تحصیل آلماق اۆچۆن گلَن اشرافیu200cلرین اؤولادلاری ایله تانیش اوْلور. لونِبورق شهرینین آدلی-سانلی اوْرق ایفاچیلاری ایله اؤزللیکu200cله ده جوْرج بوْهم ایله ایلیشگی قورور، یوْهان آدام رینکِن و نیکوْلاو کیمی او دؤورون نوفوذلو موسیقیچیلری ایله تانیش اولماق اۆچۆن هامبورقا سفرلر ائدیر. بو موسیقیچیلرله اولان ایلیشگیu200cلری اوْنون بیر بستهu200cکار کیمی یئتیشمهu200cسینده اؤنملی ائتگیu200cسی (تأثیری) اوْلموشدور.